Ir-Regolament tal-Kummissjoni (KE) Nru 608/2003
tat-2 ta' April 2003
li jemenda r-Regolament tal-Kunsill (KE) Nru 2505/96 dwar il-volum tal-kwota ta' ċertu kwoti ta' tariffi awtonomi tal-Komunità
IL-KUMMISSJONI TAL-KOMUNITAJIET EWROPEJ,
Wara li kkonsidrat it-Trattat li jistabbilixxi l-Komunitaċ Ewropea,
Wara li kkonsidrat ir-Regolament tal-Kunsill (KE) Nru 2505/96 tal-20 ta' Diċembru 1996 li joħloq u jipprovdi għall-amministrazzjoni ta' kwoti ta' tariffi awtonomi tal-Komunità għal ċertu prodotti ta' l-agrikoltura u ta' l-industrija [1], kif l-aħħar emendat bir-Regolament (KE) Nru 2287/2002 [2], u b'mod partikolari l-Artikolu 6 fih imsemmi,
Billi:
(1) L-ammont tal-kwota pprovdut fir-Regolament (KE) Nru 2505/96 għal ċertu kwoti ta' tariffi awtonomi tal-Komunità m'huwiex suffiċjenti biex jilħaq il-bżonnijiet tal-Industrija tal-Komunità għall-perjodu tal-kwota kurrenti.
(2) Sabiex jiġi assigurat l-użu mhux interrott ta' dawn il-kwoti, l-ammonti għandhom jiżdiedu mill-1 ta' Jannar 2003 jew l-1 ta' Lulju 2002 skond id-data tal-bidu ta' dawn il-kwoti.
(3) Ir-Regolament (KE) Nru 2505/96 għandu jiġi emendat skond ma ntqal hawn fuq.
(4) Il-miżuri pprovduti f'dan ir-Regolament huma bi qbil ma' l-opinjoni tal-Kumitat tal-Kodiċi Doganali,
ADOTTAT DAN IR-REGOLAMENT:
Artikolu 1
L-Anness 1 tar-Regolament (KE) Nru 2505/96 huwa hawnhekk emendat kif ġej:
1. Għall-perjodu tal-kwota mill-1 ta' Jannar sat-30 ta' Ġunju 2003 l-ammont tal-kwota tat-tariffa bin-numru tal-ordni 09.2612 huwa ssostitwit b'150 tunnellata metrika.
2. Għall-perjodu tal-kwota mill-1 ta' Lulju 2002 sat-30 ta' Ġunju 2003 l-ammont tal-kwota tat-tariffa bin-numru tal-ordni 09.2976 huwa ssostitwit b'900000 unitajiet.
Artikolu 2
Dan ir-Regolament għandu jidħol fis-seħħ l-għada ta' meta ssir il-pubblikazzjoni fil-Ġurnal Uffiċjali ta' l-Unjoni Ewropea.
Għandu jgħodd mill-1 ta' Jannar 2003, ħlief għall-Artikolu 1(2) li għandu jibda jgħodd mill-1 ta' Lulju 2002.
Dan ir- Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-2 ta' April 2003.